I næsten to år har hun stået i registeret med navn, billede og telefonnummer.

Hængt ud til offentligt skue, skræk og advarsel som en af mange offentligt ansatte, der ifølge registeret groft misbruger deres magt, overtræder menneskerettighederne, udøver psykisk terror, planter falske oplysninger i journalerne – og bortfører børn fra deres familier.

Det er derfor, hun ikke vil have sit navn nævnt. Hun er bange for reaktionerne, hvis der kommer endnu mere fokus på hendes person. Vi kalder hende bare Jette: